Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: rendelkezik. Az Alkotmánybíróság a 61/1992. (XI. 20.) AB határozatában kimondta: „Bár a jogegyenlőség fogalma
Paragraph Index: 188

67. § (1) bekezdése kimondja, hogy „A Magyar Köztársaságban minden gyermeknek joga van a családja, az állam és a társadalom részéről arra a védelemre és gondoskodásra, amely megfelelő testi, szellemi és erkölcsi fejlődéséhez szükséges.” Ezen alkotmányos alapvető jog a vizsgált ügyben az érintett gyermekek esetében optimálisan a nevelőszülői kapcsolatban érvényesül. E jogviszonyban a nevelőszülők érdekeit a munkaviszony keretei között lehet leginkább figyelembe venni. Ilyen megközelítésben megállapítható, hogy a változással a gyermekek alkotmányos joga is sérül, mivel a hivatásos nevelőszülői státus megszüntetése maga után vonhatja az esetleg most még talán nem tapasztalható következményt, hogy a gondozási díjban igen, de munkabérben már nem részesülő nevelőszülők a gyermekeket már nem tudják nevelni, így ők visszakerülnek az intézetbe. Az országgyűlési biztos fellépését az is indokolja, hogy a gyermekek védelméről és a gyámügyi igazgatásról szóló törvényben a gyermekek alkotmányos jogainak védelmére külön felhatalmazást kapott. Az állampolgári jogok országgyűlési biztosa a következő ajánlásokkal élt:

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes